Canali di Sicilia

Lu Canali di Sicilia (o Strittu di Sicilia) è lu vrazzu di mari meditirraniu chi sipara la Sicilia dâ Tunisìa. Zona assai piscusa, lu canali di Sicilia havi puru diversi ìsuli: Pantelleria, Linosa, Lampidusa chi appartènunu all'Italia, e l'arcipèlugu dî Gerbi, nfacci a Sfax, in Tunisìa. Ntô 1831 n'ìsula nova, chiamata Isula Ferdinandea cumparìu vicinu Menfi, comu eruzziuni di nu vurcanu suttumarinu. L'ìsula scumparìu quarchi misi doppu, e oggi lu puntu cchiù àutu di lu vulcanu è a 6 metri sutta lu liveddu dû mari.

Lu Canali di Sicilia ha statu ô centru di vicènni stòrici mpurtanti, dî guerri pùnichi, all'occupazzioni àrabba, â Secunna Guerra Munniali. 

Prizziusa è lu trisoru chi lu mari ammuccia. Ogni tantu li piscatura tròvunu riperti archiològgici di mpurtanza granni, comu fu ricentimenti pi lu casu dû sàtiru danzanti di Mazzara.

Catigurìa:Sicilia